251 रुपए के मोबाइल फोन देने का दावा करने वाली कंपनी फरार, उम्मीदें टूटी
जमशेदपुर / रांची } 251रुपए में मोबाइल फोन देने का दावा करने वाली रिंगिंग बेल्स कंपनी के डायरेक्टर मोहित गोयल धोखाधड़ी के आरोप में एक सप्ताह पूर्व गाजियाबाद पुलिस अरेस्ट किया है। कंपनी ने 7 करोड़ फ्रीडम मोबाइल बुक होने का दावा किया था। लेकिन अब तक डिलिवरी सिर्फ 70 हजार की हुई। दूसरी ओर कंपनी की वेबसाइट पर भी ऑनलाइन बुकिंग बंद हो चुकी है। हालांकि, सस्ते स्मार्ट फोन की आस में देश के अन्य शहरों की तरह रांची के भी हजारों लोगों ने बुकिंग की थी। डीबी स्टार ने फ्रीडम मोबाइल की बुकिंग करने वाले कई लोगों से बात की। कई लोग इस इंतजार में थे कि जल्द ही उन्हें फोन की डिलिवरी होगी। लेकिन ऐसा नहीं हुआ। वहीं, कई लोगों को इस बात की जानकारी भी नहीं है कि सस्ता मोबाइल देने का दावा करने वाली कंपनी पर धोखाधड़ी के कई आरोप लग चुके हैं।
hin_Deva hin_Deva